ระเบียบการประปานครหลวงระเบียบการประปานครหลวงฉบับที่๓๕ว่าด้วยกำหนดสถานที่ติดตั้งมาตรวัดน้ำพ.ศ.๒๕๑๗ อาศัยอำนาจตามความมาตรา ๓๓ (๒)แห่งพระราชบัญญัติการประปานครหลวง พ.ศ. ๒๕๑๐ และข้อบังคับการประปานครหลวง ฉบับที่๒๖ ว่าด้วย การจัดส่งการจำหน่าย และการใช้น้ำประปา พ.ศ. ๒๕๑๗ จึงได้วางระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบการประปานครหลวงฉบับที่ ๓๕ ว่าด้วยกำหนดสถานที่ติดตั้งมาตรวัดน้ำ พ.ศ. ๒๕๑๗ข้อ ๒[๑] ให้ใช้ระเบียบนี้ตั้งแต่วันที่ ๑พฤศจิกายน ๒๕๑๗ เป็นต้นไปข้อ ๓ระเบียบหรือคำสั่งอื่นใดที่ขัดหรือแย้งกับระเบียบนี้ให้ถือเป็นอันยกเลิกเสียทั้งสิ้น และให้ใช้ระเบียบนี้แทนข้อ ๔การกำหนดสถานที่ติดตั้งมาตรวัดน้ำให้เป็นไปดังนี้(๑) อาคารซึ่งเป็นตึกแถวหรือห้องแถวให้ติดตั้งมาตรวัดน้ำไว้ชิดฝาผนังด้านใดด้านหนึ่งและอยู่ห่างจากแนวเขตอาคารด้านหน้าไม่เกิน ๑.๐๐ เมตร(๒) อาคารซึ่งมีรั้วหรือกำแพงกั้นเขตให้ติดตั้งมาตรวัดน้ำไว้ห่างจากแนวรั้วหรือกำแพงด้านหน้าไม่เกิน ๑.๐๐ เมตรและห่างจากประตูทางเข้าออกไม่เกิน ๓.๐๐ เมตร(๓) แผงลอย ตลาดหรืออาคารซึ่งไม่มีรั้วหรือกำแพงกั้นเขตและมิใช่ตึกแถวหรือห้องแถวให้ติดตั้งมาตรวัดน้ำไว้ใกล้ทางเข้าออกหรือที่เชิงบันไดของอาคารนั้นๆ(๔) ในกรณีที่ขอติดตั้งมาตรหลายมาตรให้ติดตั้งมาตรวัดน้ำทั้งหมดไว้รวมกัน และตำแหน่งที่ติดตั้งให้ถือปฏิบัติดังนี้ก.อาคารซึ่งมีรั้วหรือกำแพงกั้นเขตให้ติดตั้งมาตรวัดน้ำตามข้อ (๒)ข. อาคารซึ่งไม่มีรั้วหรือกำแพงกั้นเขตให้ติดตั้งมาตรวัดน้ำตามข้อ(๓)(๕) ในกรณีที่ขอใช้น้ำเป็นการชั่วคราวให้ติดตั้งมาตรวัดน้ำไว้นอกเขตการก่อสร้างโดยให้อยู่ในที่ที่ปลอดภัยจากยวดยานพาหนะและห้ามมิให้วางวัสดุหรืออุปกรณ์หรือเครื่องมือในการก่อสร้างทับมาตรวัดน้ำและแนวท่อนอกมาตรวัดน้ำข้อ ๕ การเปลี่ยนแปลงอาคารหรือสถานที่เพราะเหตุใดก็ตามจนเป็นเหตุทำให้มาตรวัดน้ำไม่อยู่ในที่ที่เหมาะสมตามที่ได้กำหนดไว้ในข้อ ๔ผู้ใช้น้ำจะต้องแจ้งให้การประปานครหลวงดำเนินการย้ายที่ตั้งมาตรวัดน้ำให้ใหม่ให้ถูกต้องตามข้อกำหนดโดยผู้ใช้น้ำเป็นผู้ชำระค่าใช้จ่ายต่างๆให้การประปานครหลวง ตามที่การประปานครหลวงกำหนดถ้าผู้ใช้น้ำไม่แจ้งให้การประปานครหลวงดำเนินการย้ายที่ตั้งมาตรวัดน้ำให้ใหม่ตามความในวรรคแรกการประปานครหลวงจะดำเนินการย้ายมาตรวัดน้ำมาติดตั้งในที่ที่เหมาะสมตามที่ได้กำหนดไว้ในข้อ๔ โดยผู้ใช้น้ำเป็นผู้ชำระค่าใช้จ่ายต่างๆ รวมทั้งค่าดำเนินการตรวจสอบให้การประปานครหลวงตามที่การประปานครหลวงกำหนดข้อ ๖ ในกรณีที่การประปานครหลวงตรวจพบว่ามาตรวัดน้ำถูกโยกย้ายจากที่ติดตั้งไว้เดิมอันเนื่องจากการกระทำของผู้ใช้น้ำหรือบริวาร หรือด้วยเหตุอื่นใดก็ตาม โดยมิได้รับอนุญาตจากการประปานครหลวง ผู้ใช้น้ำจะต้องชำระค่าเสียหายและค่าใช้จ่ายต่างๆให้แก่การประปานครหลวง ตามที่การประปานครหลวงกำหนดข้อ ๗เมื่อผู้ใช้น้ำได้รับหนังสือแจ้งให้มาชำระค่าใช้จ่ายในการย้ายมาตรวัดน้ำรวมทั้งค่าดำเนินการตรวจสอบหรือค่าเสียหายตามความในข้อ ๕ และข้อ ๖ แล้ว ผู้ใช้น้ำจะต้องนำเงินไปชำระยังสถานที่ที่การประปานครหลวงกำหนดภายใน๗ วัน นับตั้งแต่วันที่ได้รับหนังสือแจ้ง หากพ้นกำหนดดังกล่าวการประปานครหลวงจะพิจารณางดจ่ายน้ำทันที และ(๑) เมื่อผู้ใช้น้ำติดต่อชำระเงินตามวรรค ๑ ภายใน๑๕ วัน นับตั้งแต่วันงดจ่ายน้ำเป็นต้นไป ผู้ใช้น้ำจะต้องชำระหนี้สินทั้งหมดที่ยังค้างอยู่ให้การประปานครหลวงและต้องเสียค่าบริการในการบรรจบมาตรวัดน้ำอีกด้วย(๒) หากผู้ใช้น้ำติดต่อชำระเงินตามวรรค ๑ หลังจาก๑๕ วัน นับแต่วันที่การประปานครหลวงงดจ่ายน้ำการประปานครหลวงจะพิจารณาทำการติดตั้งมาตรวัดน้ำให้ใหม่ และผู้ใช้น้ำจะต้องชำระหนี้สินทั้งหมดที่ยังค้างอยู่และต้องชำระค่าใช้จ่ายต่างๆ เช่นเดียวกับการขอติดตั้งประปาใหม่ข้อ ๘การประปานครหลวงมีสิทธิที่จะทำการย้ายมาตรวัดน้ำไปติดตั้งในที่ที่เหมาะสมได้โดยจะแจ้งให้ผู้ใช้น้ำทราบล่วงหน้าข้อ ๙ ให้หัวหน้ากองบริการประปาทุกกอง หัวหน้าสำนักงานบริการประปาทุกเขตเป็นเจ้าหน้าที่ตรวจสอบดูแลการติดตั้งมาตรวัดน้ำ ให้เป็นไปตามระเบียบนี้ทุกประการให้กองบริการประปา เป็นผู้คิดค่าใช้จ่ายหรือค่าเสียหายตามอัตราค่าดำเนินการตรวจสอบการย้ายสถานที่ติดตั้งมาตรวัดน้ำค่าเสียหาย และค่าบรรจบมาตรแนบท้ายระเบียบนี้ และทำหนังสือแจ้งให้ผู้ใช้น้ำทราบประกาศณ วันที่ ๑๘ ตุลาคม พ.ศ. ๒๕๑๗บุญรอด บิณฑสันต์ผู้ว่าการการประปานครหลวง[เอกสารแนบท้าย]๑.อัตราค่าดำเนินการตรวจสอบการย้ายสถานที่ติดตั้งมาตรวัดน้ำ ค่าเสียหายและค่าบรรจบมาตร แนบท้ายระเบียบ ฉบับที่ ๓๕(ดูข้อมูลจากภาพกฎหมาย)นันติญา/พิมพ์๑๔มกราคม ๒๕๕๑หทัยภัทร/ตรวจ๓๑มกราคม ๒๕๕๑[๑]ราชกิจจานุเบกษา เล่ม ๑๑๕/ตอนที่ ๙๒ ง/หน้า ๑๑๖/๑๗ พฤศจิกายน ๒๕๔๑